เงินบาทปิดตลาด 32.33/34
ธนาคารกรุงศรีอยุธยา รายงาน เงินบาทปิดตลาดเย็นนี้ 32.33/34 แข็งค่าตามภูมิภาค
7 เม.ย. 2553

ธนาคารกรุงศรีอยุธยา รายงาน เงินบาทปิดตลาดเย็นนี้ 32.33/34 แข็งค่าตามภูมิภาค
นักเงินบริหารเงินธนาคารกรุงศรีอยุธยา เปิดเผยว่า เงินบาทปิดตลาดเย็นนี้ที่ระดับ 32.33/34 บาท/ดอลลาร์ ปรับตัวแข็งค่าเล็กน้อยจากเปิดตลาดช่วงเช้าที่ระดับ 32.34/36 บาท/ดอลลาร์
วันนี้เงินบาทปรับตัวอ่อนค่ามากสุดที่ระดับ 32.36 บาท/ดอลลาร์ ก่อนที่จะกลับมาแข็งค่าขึ้นในช่วงใกล้ปิดตลาด โดยเป็นการเคลื่อนไหวตามค่าเงินในภูมิภาค และเป็นผลจากเงินทุนต่างประเทศยังคงไหลเข้ามาลงทุนในตลาดหุ้น
"วันนี้(เงินบาท)ปรับตัวแข็งค่าไล่ตามค่าเงินในภูมิภาคที่แข็งค่าไปก่อนหน้านี้แล้ว" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 93.95/94.00 เยน/ดอลลาร์ แข็งค่าเล็กน้อยจากระดับ 94.03/07 เยน/ดอลลาร์ ส่วนค่าเงินยูโรอยู่ที่ระดับ 1.3386/3390 ดอลลาร์/ยูโรแข็งค่าขึ้นเช่นกันจากระดับ 1.3382/3385 ดอลลาร์/ยูโร 
นักบริหารเงิน คาดว่า วันพรุ่งนี้เงินบาทมีโอกาสแข็งค่าได้อีกแต่คงไม่มากนัก เนื่องจากยังมีเงินทุนต่างประเทศไหลเข้ามา ประกอบกับได้แรงหนุนธนาคารโลกปรับประมาณการเศรษฐกิจของภูมิภาคเอเชียตะวันตกเฉียงใต้ว่าจะดีกว่าที่เคยคาดการณ์ไว้ แต่ตลาดก็ยังมีความกังวลต่อสถานการณ์การเมืองในประเทศอยู่ และที่ผ่านมาเงินในภูมิภาคปรับตัวแข็งค่าไปมากแล้ว 
ทั้งนี้ เงินบาทน่าจะยังคงเคลื่อนไหวในกรอบแคบๆ ระหว่าง 32.30-32.40 บาท/ดอลลาร์